**Ўзбекистон Республикаси Иқтисодиёт ва молия вазирлиги ҳузуридаги Божхона қўмитаси билан Хитой Халк Республикасининг Божхона Бош Администрацияси ўртасида ваколатли иқдтисодий операторлар дастурларини ўзаро тан олиш тўғрисида  
КЕЛИШУВ**

Ўзбекистан Республикаси Иқтисодиёт ва молия вазирлиги ҳузуридаги Божхона қўмитаси ва Хитой Халқ Республикаси Божхона маъмурияти (ХХР БМ) (бундан буён матнда “Иштирокчилар” деб юритилади);

Биргаликда ўрганиб чиқиш натижасида, Ўзбекистан Божхона қўмитаси Ваколатли иқтисодий оператори (ВИО) Дастури ва Хитой божхона бошкармаси Ташкилотларнинг кредит бошқаруви дастури (кейинги ўринларда биргаликда “Дастурлар” ва алохида ўринда “Дастур” деб юритилади) хавфсизлик ва қонунчиликка риоя қилиувчи дастурлар, улар таъминот занжири хавфсизлигини мустаҳкамлаш ва конуний савдо оқимини осонлаштиришга ёрдам беришини **ҲИ**СОБГА ОЛИБ;

Дастурлар Иштирокчилар давлатларининг миллий қонунчилигида белгиланган хавфсизлик талабларига, шунингдек, Жаҳон божхона ташкилотининг савдо хавфсизлиги ва енгиллаштириш стандартлари (кейинги ўринларда - Стандартлар асоси деб юритилади) доирасида белгиланган хавфсизлик ва мувофиқлик халқаро стандартларига асосланганлигини ТАН ОЛИБ;

Иштирокчилар давлат чегарасини бошқариш жараёнлари, тартиблари, уларнинг дастурларини тартибга солувчи қонун ҳужжатларини амалга ошириш ҳамда механизмларининг ўзига хос хусусиятларини АНГЛАБ;

қуйидагилар тугрисида келишиб олдилар:

**1-параграф**

**Масъул шахслар ва уларнинг фаолият доираси**

1. Мазкур Келишувни амалга ошириш учун Иштирокчилар масъул шахслар белгилайдилар. ,

2. Мазкур Келишув доирасида қуйидагилар ўзаро тан олинади:

а) Ўзбекистан божхона ВИО дастури доирасида Божхона ва хавфсизлик соҳасида сертификатга эга бўлган операторлар, бундан кейин “аъзолар” деб юритилади;

b)ХХР БМнинг Ташкилотларнинг кредит бошқаруви дастури доирасида сертификатга эга бўлган ривожланган ташкилотлар, кейинги ўринларда “аъзолар” деб юритилади.

**2-параграф**

**Мослик**

Иштирокчилар қуйидагиларни таъминлайди:

а) Ҳар бир тегишли дастурга қўлланиладиган стандартлар қуйидаги масалалар буйича мос келади:

I.Аккредитация мезонлари;

II. Ариза бериш жараёни;

III. Tўғрилигини тасдиқлаш жараёнлари;

IV. Tасдиклаш жараёни;

V. ВИО мақомини бошқариш.

б) Иштирокчилар ўз Дастурини Хавфсиз ишлаш доираси тамойиллари ва стандартларига мувофиқ бошқаради.

**3-параграф**

**Ўзаро тан олиш**

1. Ҳар бир Иштирокчи бошқа Иштирокчининг Дастур аъзоларига берилган ВИО маъқуллаш мақомини тан олишни хоҳлайди.

2. Ҳар бир Иштирокчи бошка Иштирокчи Дастури аъзоларига қуйидаги имтиёзларни тақдим этишда маъқулланганлик макомини ҳисобга олади, бу эса импорт юкларини тезроқ расмийлаштиришга ёрдам беради:

a. импорт товарлари учун минимал даражада текшириш;

b. жисмоний текширув учун танланган ҳар кандай юкни текширишга устуворлик бериш;

c. божхона расмийлаштируви пайтида аъзолар дуч келадиган муаммоларни ҳал вилиш учун алоқа учун масъул бўлган божхона ходимларини белгилаш;

d. халқаро савдода узилишлар юз берганидан кейин хизматлар тиклангандан сўнг, устувор расмийлаштиришни таъминлашга ҳаракат қилиш.

3. Иштирокчилар ўзаро маслаҳатлашув ва ёзма розилик орқали имтиёзларни узайтириши ёки янгилаши мумкин.

4. Ҳар бир Иштирокчи оқилона шароитларда бошка Иштирокчи Дастурининг аъзосига нисбатан савдони соддалаштириш бўйича ҳар кандай чораларни тўхтатиб қўйиши, бекор вилиши мумкин. Бундай муносабатни тўхтатиб туриш ёки бекор қилиш тўғрисида у амалга оширилгандан сунг дарҳол бошқа Иштирокчига, асосий сабабларини ёзма равишда хабар қилади.

**4-параграф**

**Ахборот алмашинуви**

1. Иштирокчи давлатларнинг миллий ва халқаро қонунчилигига мувофиқ қуйидаги тарзда ахборот алмашинувига эришиш ниятини билдирадилар:

a) бир-бирларига ўз дастурлари бўйича янгиликларни ўз вақтида тақдим этиш;

b) ҳар ой бир-бирига аъзолар рўйхатини тақдим этиш, унда аъзонинг номи, ВИО коди, манзили ва тасдиқданган санаси ўз ичига олади;

c) дастурлар маълумотларини қабул дилиш учун тегишли алоқа нуқталарини белгилаш;

d) нотўғтри маълумотлар алмашинуви аниқланганда бир-бирини хабардор қилиш ва ноаниқликларни бартараф этиш бўйича тегишли чоралар куриш;

e) электрон воситалар орқали ахборот ва тегишли маълумотларни алмашиш йўлларини излашга интилиш.

2. Ахборот алмашиш, фойдаланиш ва ошкор қилиш ҳар бир Иштирокчининг миллий қонунчилиги, қоидалари, сиёсати ва халқаро ҳудудий мажбуриятларига мувофиқ амалга оширилади.

3. Ҳар бир Иштирокчи мазкур Келишув доирасида алмашиладиган маълумотларнинг тўғрилиги, махфийлиги, ҳимояси ва хавфсизлигини ўз миллий қонунчилигига мувофиқ таъминлашга интилади ва уни тақдим этган Иштирокчи томонидан тақдим этилган ҳимоя даражасини таъминлашга интилади.

4.Мазкур Келишув доирасида алмашиладиган маълумотлар махфий сақланади ва Иштирокчилар томонидан фақат ушбу Келишувни амалга ошириш мақсадида фойдаланилади.

5. Агар мазкур Келишув доирасида тақдим этилган маълумотлар бўйича ҳар қандай йўқотиш, гумон қилинаётган йўқотиш, ошкор қилиш ёки қонуний ҳуқуққа эга бўлмаганлар томонидан кирилганлиги сабаби бўлганлиги маълум бўлса, Иштирокчилар бир-бирини хабардор қилади.

**5-параграф**

**Маслаҳатлашув ва тузатишлар киритиш**

1. Иштирокчилар мазкур Келишувни талқин қилиш ва амалга ошириш билан боғлиқ ҳар қандай келишмовчиликларни ўзаро маслаҳатлашувлар орқали ҳал қиладилар.

2. Мазкур Келишув Иштирокчиларнинг ваколатли вакилларининг ёзма розилиги билан ўзгартирилиши ёки тузатишлар киритилиши мумкин бунда Иштирокчилар ўзаро белгилаган кундан бошлаб кучга киради.

**6-параграф**

**Келишувниннг макоми**

1. Мазкур Келишув Иштирокчиларнинг ниятини ифодалайди, халқаро ҳуқуқ ёки бирон бир юрисдикция қонуни бўйича ҳуқуқлар ёки қонуний мажбуриятларни яратмайди, шунингдек, учинчи шахс, ташкилот ёки юридик шахсга/ташкилотга ҳеч қандай ҳуқуқ, имтиёз ёки манфаат яратмайди ёки бермайди.

2. Мазкур Келишув доирасида Иштирокчилар томонидан амалга ошириладиган фаолият, Иштирокчилар тегишли бўлган давлатларнинг амалдаги қонунчилиги, қоидалари ва сиёсатига, шунингдек Иштирокчиларнинг давлатлари аъзо бўлган амалдаги халқаро шартномаларга мувофик амалга оширилади.

3. Мазкур Келишув Иштирокчиларнинг Келишуви бўйича ҳуқуқ ва мажбуриятларига зарар етказмайди ва амалдаги халқаро шартномалар ва битимлар қоидаларига, миллий қонунчиликка ва амалиётга мувофиқ иштирокчиларнинг ҳамкорлик қилиши ёки ёрдам кўрсатишига тўсқинлик қилмайди.

**7-параграф**

**Кучга кириш ва амал қилишини тугатиш**

1. Мазкур Келишув иккала Иштирокчи имзолаганидан кейин кучга киради, бунда Келишувнинг 3.2-параграфи имзолангандан кейин 6 ой ичида кучга киради.

2. Мазкур Келишув чекланмаган муддатга тузилади, лекин ҳар қайси Иштирокчи исталган вақтда бошка Иштирокчини бекор қилиш нияти тўғрисида камида ўттиз (30) кун олдин ёзма равишда хабардор қилиш орқали ушбу Келишувни бекор қилиши мумкин.

3. Мазкур Келишувга мувофик олинган маълумотларнинг махфийлиги ва хавфсизлиги бўйича мажбуриятлар, ушбу Келишув тугатилгандан кейин ҳам ўз кучида қолади, агарда Иштирокчи маълумотни сақдаб қоладиган бўлса.

Сиан шаҳрида 2023 йил 18 майда, икки нусхада, ўзбек, хитой ва инглиз тилларида имзоланган, барча матнлар бир хил кучга эга. Агар келишмовчиликлар юзага келган тақдирда, инглиз тилидаги матн каралади.