﻿

**Bojxona yig‘imlari stavkalari**

|  |  |  |
| --- | --- | --- |
| **T/r** | **Bojxona yig‘imi turi** | **Yig‘im stavkalari** |
| 1. | Quyidagilarning bojxona rasmiylashtiruvi uchun[\*](javascript:scrollText(-7358037)): | |
| a) bojxona yuk deklaratsiyasi (BYD)ni taqdim etish orqali ekvivalenti quyidagi bojxona qiymatidagi tovarlarni tegishli bojxona rejimlarida (“vaqtincha saqlash”, “davlat foydasiga voz kechish”, “yo‘q qilish” va mazkur bandning “b”, “v”, “g” hamda “d” kichik bandlarida ko‘rsatilgan tovarlardan tashqari): | |
| 10 000 AQSH dollarigacha | BHMning[\*\*](javascript:scrollText(-7358041)) 1 baravari |
| 10 000 dan 20 000 AQSH dollarigacha | BHMning 1,5 baravari |
| 20 000 dan 40 000 AQSH dollarigacha | BHMning 2,5 baravari |
| 40 000 dan 60 000 AQSH dollarigacha | BHMning 4 baravari |
| 60 000 dan 100 000 AQSH dollarigacha | BHMning 7 baravari |
| 100 000 dan 200 000 AQSH dollarigacha | BHMning 10 baravari |
| 200 000 dan 500 000 AQSH dollarigacha | BHMning 15 baravari |
| 500 000 dan 1 000 000 AQSH dollarigacha | BHMning 20 baravari |
| 1 000 000 AQSH dollari va undan ortiq | BHMning 25 baravari |
| b) tovarlarni “tranzit”, “bojxona hududida qayta ishlash”, “bojxona hududidan tashqarida qayta ishlash” bojxona rejimlarida (bir dona deklaratsiya uchun) | BHMning 25 foizi |
| v) yuridik shaxslar tomonidan olib kelinayotgan naqd chet el valyutasining (bir dona deklaratsiya uchun) | BHMning 2,5 baravari |
| g) bojxona kirim orderini qo‘llash orqali (bir dona order uchun) | BHMning 25 foizi |
| d) xalqaro kuryerlik jo‘natmalari (1 kg (brutto) xalqaro kuryerlik jo‘natmasi uchun) | BHMning 2 foizi |
| 2. | Deklarant yoki deklaratsiyalovchi shaxsning BYDga o‘zgartirish va qo‘shimcha kiritish bo‘yicha murojaatiga asosan BYDni o‘zgartirish va (yoki) unga qo‘shimcha kiritish uchun (qog‘oz shakldagi BYDda bir dona BYD, elektron shakldagi BYDda bir dona BYDni tuzatish shakli uchun) | BHMning 25 foizi |
| 3. | Bojxona rasmiylashtiruvi uchun belgilangan joylardan[\*\*\*](javascript:scrollText(-7358042)) tashqari va (yoki) bojxona organlarining ish vaqtidan tashqari vaqtdagi bojxona rasmiylashtiruvi uchun (bojxona axborot tizimi orqali avtomatlashtirilgan tartibda rasmiylashtiruvdan o‘tkazilgan BYDlar bundan mustasno): | |
| a) bojxona organlari ish vaqtidan tashqari vaqtlar[\*\*\*\*](javascript:scrollText(-7358043)), dam olish va bayram kunlari (har bir BYD uchun) | BHMning 25 foizi |
| b) bojxona organi xodimi tomonidan (uning ishtirokida) istalgan bojxona nazorati davomida bojxona ko‘rigini, bojxona nazorati ostidagi tovarlarni deklarant tomonidan ko‘zdan kechiruvni, yuk operatsiyalarini amalga oshirish bilan bog‘liq harakatlarni bajarganligi (bir soatlik ish uchun)[\*\*\*\*\*](javascript:scrollText(-7358044)): |  |
| bojxona organlari ish vaqtida; | BHMning 25 foizi |
| bojxona organlari ish vaqtidan tashqari vaqtlar, dam olish va bayram kunlari. | BHMning 2 baravari |
| 4. | Egasi bojxona organi bo‘lgan bojxona omborida tovarlarni saqlaganlik uchun (har bir sutka uchun)[\*\*\*\*\*\*](javascript:scrollText(-7358059)): | |
| dastlabki o‘n sutka mobaynida (to‘liq, to‘liq bo‘lmagan) 1 tonna (brutto) uchun | BHMning 3 foizi |
| har bir keyingi sutkalar uchun (to‘liq, to‘liq bo‘lmagan) 1 tonna (brutto) uchun | BHMning  4 foizi |
| 5. | O‘zbekiston Respublikasi hududida bitta avtotransport vositasini quyidagi masofalarga bojxona hamrohligida kuzatib borganlik uchun: | |
| 200 km masofagacha | BHMning 2 baravari |
| 200 km dan ortiq masofagacha | BHMning 5 baravari |
| 6. | Bojxona organlari tomonidan tovar bo‘yicha dastlabki qarorni qabul qilganlik uchun[\*\*\*\*\*\*\*](javascript:scrollText(-7358061)) | BHMning 75 foizi |
| 7. | Jismoniy shaxslarning chegara bojxona postlari orqali notijorat maqsadlarda olib kirilayotgan, belgilangan me’yorlardan ortiq bo‘lgan tovarlarini chegara bojxona postlari tomonidan vaqtincha saqlaganlik uchun har 100 kg.gacha og‘irlikka (brutto) to‘liq va to‘liq bo‘lmagan har bir kalendar kun uchun: | |
| dastlabki besh kunda | BHMning 5 foizi |
| keyingi o‘n kunda | BHMning 7 foizi |
| qolgan kunlarda | BHMning 10 foizi |
| tez buziladigan tovarlarni vaqtincha saqlaganlik uchun | BHMning 15 foizi |
| 8. | Deklarantning murojaatiga asosan bojxona organi tomonidan tranzit deklaratsiyasiga o‘zgartirish va (yoki) qo‘shimcha kiritish uchun (axborot tizimida deklaratsiyalovchi shaxs tomonidan o‘zgartirish va (yoki) qo‘shimcha kiritish bundan mustasno) | BHMning 10 foizi |
| 9. | Bir intellektual mulk obyektini bojxona reyestriga kiritish uchun | BHMning 1 baravari |

\* Tovarlarni “vaqtincha saqlash”, “davlat foydasiga voz kechish” va “yo‘q qilish” bojxona rejimlariga rasmiylashtirganlik uchun bojxona yig‘imlari undirilmaydi.

Dastlabki, vaqtinchalik, to‘liq bo‘lmagan va davriy deklaratsiyalash orqali tovarlar rasmiylashtirilganda, bojxona rasmiylashtiruvi uchun yig‘im faqatgina dastlabki deklaratsiyalashda bir marta undiriladi.

Tovarlar bo‘yicha dastlabki deklaratsiyalash amalga oshirilganda bojxona yig‘imining 20% miqdorida chegirma taqdim etiladi.

Xalqaro kuryerlik jo‘natmasining vazni grammda ko‘rsatilgan hollarda, og‘irlik kilogramm ko‘rsatgichiga yaxlitlanadi (misol uchun 0,1 — 1,4 kg. gacha =1 kg; 1,5 kg = 2 kg (brutto)).

\*\* BHM — bazaviy hisoblash miqdori.

\*\*\* Bojxona rasmiylashtiruvini amalga oshirayotgan xodim xizmat olib boradigan bojxona posti va unga biriktirilgan bojxona ombori, erkin ombor hamda boj olinmaydigan savdo do‘koni, shuningdek, ularga bevosita tutash bo‘lgan doimiy bojxona nazorati zonalari bojxona rasmiylashtiruvi joylari hisoblanadi.

\*\*\*\* Bojxona organlarining boshliqlari tomonidan tasdiqlangan kun tartibiga muvofiq ish vaqtidan tashqari vaqtda BYD rasmiylashtirganligi BYDning “D” grafasiga bojxona organi tomonidan belgi qo‘yilgan vaqt orqali aniqlanadi. Bunda tadbirkorlik subyektining bojxona rasmiylashtiruvini ish vaqtidan tashqari vaqtda rasmiylashtirish uchun roziligi olinishi lozim.

\*\*\*\*\* Bojxona organi tomonidan bir soatdan kam bo‘lgan vaqt sarf qilingan taqdirda, bojxona yig‘imi bir xodimning to‘liq bir soat ish vaqti uchun undiriladi.

\*\*\*\*\*\* Sud qaroriga asosan davlat foydasiga o‘tkazilgan yoki yo‘q qilinadigan tovarlarni saqlaganlik uchun yig‘im undirilmaydi.

\*\*\*\*\*\*\* Dastlabki qaror bekor qilinganda, o‘zgartirilganda yoki qaytib olinganda uni qabul qilganlik uchun to‘lov qaytarilmaydi.

Izoh: mazkur ilovaning 1-pozitsiya “a” kichik bandi hamda 3-pozitsiya 2026-yil 1-yanvardan boshlab kuchga kiradi.